Нават летам тут з радасцю чакалі ў госці дзяцей. Загадзя на кожны з месяцаў была распрацавана новая і цікавая праграма. Як расказала дырэктар ЦДМ Ірына Угарэнка, уся работа творчага калектыву накіравана на тое, каб у час канікулаў дзеці не марнавалі дарэмна час на вуліцы ці за камп’ютарам, а праводзілі яго цікава і з карысцю. Да таго ж праз мерапрыемствы, выстаўкі і заняткі педагогі прапагандавалі магчымасці ўстановы, каб у далейшым дзеці запісваліся ў гурткі і аб’яднанні па інтарэсах.